**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.07.2020, ora 08.00 – 04.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.07.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod galben, Portocaliu**, valabilă în intervalul 03.07.2020 ora 12:00 – 06.07.2020 ora 24:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe unele râuri din bazinele hidrografice **Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Jiu, Olt, Suceava, Moldova, Bistriţa, Trotuş, Jijia, Prut**, astfel:

**- Cod Galben:** **În intervalul 03.07.2020 ora 12:00 – 06.07.2020 ora 18:00** pe râurile din bazinele hidrografice: Vişeu, Iza, Tur, Lăpuş **(judeţele: Maramureş şi Satu Mare),** Someşul Mare **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Cluj şi Bihor),** Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare),** Barcău – bazin superior şi afluenţi bazin mijlociu şi inferior **(judeţele: Sălaj şi Bihor),** Crişul Repede –bazin superior şi afluenţi bazin mijlociu şiinferior **(judeţele: Cluj şi Bihor),** Crişul Negru **(judeţele: Bihor şi Arad),** Crişul Alb – bazin superior şi afluenţi bazin mijlociu şi inferior **(judeţele: Hunedoara şi Arad),** Mureş – bazin superior amonte S.H. Glodeni şi afluenţii aferenţi sectorului aval S.H. Glodeni **(judeţele: Mureş, Harghita, Bistriţa Năsăud, Cluj, Alba, Sibiu, Hunedoara şi Arad),** Bega Veche,Bega **(judeţul Timiş),** Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava, Moraviţa, Caraş, Nera **(judeţele: Timiş şi Caraş Severin),** Cerna **(judeţele: Gorj şi Caraş Severin),** Jiu – bazin superior amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari **(judeţele: Hunedoara şi Gorj),** Motru – bazin superior **(judeţele: Gorj şi Mehedinţi)**, Gilort – bazin superior **(judeţul Gorj)**, Olt – bazin superior amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş),** Olteţ – bazin superior **(judeţele: Gorj şi Vâlcea)**, Suceava – bazin superior şi afluenţi bazin mijlociu şiinferior **(judeţul Suceava)**, Moldova – bazin superior şi afluenţi bazin mijlociu şiinferior **(judeţele: Suceava şi Neamţ)**, Bistriţa – bazin superior şi afluenţi bazin mijlociu şiinferior **(judeţele: Suceava, Neamţ, Harghita şi Bacău),** Trotuş – bazin superior şi afluenţi bazin mijlociu şiinferior **(judeţele: Harghita, Covasna, Neamţ şi Bacău)**, Jijia – bazin superior şi afluenţi bazin mijlociu şiinferior **(judeţele: Botoşani şi Iaşi)**.

**– Cod Portocaliu: În intervalul 03.07.2020 ora 12:00 – 04.07.2020 ora 12:00** pe râurile din bazinele hidrografice: Vişeu, Iza **(judeţul Maramureş),** Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad),** Mureş – afluenţii aferenţi sectorului aval confluenţă Târnave **(judeţele: Alba, Hunedoara şi Arad),** Bega Veche,Bega – bazin superior amonte S.H. Balinţ **(judeţul Timiş),** Timiş – bazin superior amonte S.H. Sadova şi afluenţii aferenţi sectorului aval S.H. Sadova, Bârzava, Caraş **(judeţele: Timiş şi Caraş Severin).**

**În intervalul 03.07.2020 ora 12:00 – 06.07.2020 ora 24:00** pe râulPrut – sector aval Ac. Stânca Costeşti, ca urmare a tranzitării ȋn regim controlat prin Ac Stânca Costeşti a viiturilor formate anterior ȋn amonte de intrarea ȋn ţară **(judeţele: Botoşani, Iaşi, Vaslui şi Galaţi).**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- ***Către Prefecturile Judeţelor:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Caraş-Severin, Cluj, Covasna, Gorj, Harghita, Hunedoara, Iaşi, Maramureş, Mehedinţi, Mureş, Neamţ, Satu Mare, Sălaj, Sibiu, Suceava, Timiş Şi Vâlcea* ***(25 prefecturi) – COD GALBEN;***

***- Către Prefecturile Judeţelor:*** *Alba, Arad, Bihor, Bistriţa-Năsăud, Caraş-Severin, Hunedoara, Maramureş Şi Timiş* ***(8 prefecturi) COD PORTOCALIU.***

***- Către Prefecturile Judeţelor:*** *Botoşani, Galaţi, Iaşi şi Vaslui (****4 prefecturi) COD PORTOCALIU.***

**Debitele au fost în general în scădere,** exceptând râurile din bazinele hidrografice: Tur, Lăpuș, Crasna, Barcău, Crișuri, Arieș, Bega, Timiș, Bârzava, Moravița, Caraș, Nera, Cerna, bazinele superioare și mijlocii ale Oltului, Trotușului și bazinele superioare ale Bistriței, Moldovei, Sucevei și Jijiei unde au fost în creștere datorită precipitațiilor căzute în interval și propagării și numai prin propagare pe Prut – aval Ungheni.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte din sud – vestul, vestul, centrul și nordul țării, datorită averselor de scurtă durată cu caracter torențial căzute în interval.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crișul Repede, Arieș, Târnava Mare, Bega, Timiș, Bârzava, Caraș, Nera, Cerna, Jiu, Bistrița (afluent al Siretului), bazinele superioare ale Crasnei, Crișului Negru, Crișului Alb, Oltului, pe afluenții Mureșului inferior, pe cursurile superioare ale Sucevei, Moldovei şi Trotuşului, pe cursul Prutului şi mai mici (10-30%) pe cursul superior şi mijlociu al Jijiei şi pe râurile din bazinul Bârladului.

Se situează peste:

- **COTELE DE PERICOL** râurile la staţiile hidrometrice: Prut – Stânca-aval (375+43)-jud.BT Prut – Drânceni (700+1)-jud.VS şi Prut – Fălciu (600+22) – jud.GL, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară.

- **COTELE DE INUNDAȚIE** râurile la stațiile hidrometrice: Prut - Ungheni (600+14)-jud.IS, Prut – Prisăcani (520+76)-jud.IS, Bârzava – Gătaia (375+37) – jud. TM.

- **COTELE DE ATENȚIE** râurile la stațiile hidrometrice:, Prut – Oancea (440+94)-jud.GL, Prut – Şiviţa (360+)-jud.GL. şi Jijia – Chipereşti (400+90)-jud.IS și Bârzava – Partoș (50+95) – jud. TM.

În interval s-au situat peste **COTA DE INUNDAȚIE** râul Vornic la s.h. Râmna (260+4) – jud. CS și peste **COTA DE ATENȚIE** râul Sașa la s.h. Poieni (50 + 25) – jud. TM,

În interval au fost emise treisprezece **AVERTIZĂRI HIDROLOGICE** pentru fenomene imediate și două **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ** nr. 30 din 03.07.2020.

**Debitele vor fi în creștere** datorită precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu, bazinele superioare și mijlocii ale Oltului și Trotușului și numai prin propagare pe Prut aval Prisăcani.

Sunt posibile scurgeri importante pe versanți, torenți, pâraie, viituri rapide cu efecte de inundații locale și creșteri mai însemnate de niveluri și debite cu depășirea **COTELOR DE APĂRARE**, pe unele râuri mici din zonele de deal și de munte cu precădere din jumătatea de vest a ţării, datorită averselor de scurtă durată cu carcter torențial, prognozate.

Ca urmare a propagării viiturilor, pe râul Prut și Bârzava se vor situa peste:

- **COTELE DE PERICOL** râul Prut la s.h. Stânca Aval (375+44) – jud. BT, la s.h. Prisăcani (600+5) – jud. IS, la s.h. Drânceni (700+8) – jud. VS şi la Fălciu (600+35) – jud. GL, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTA DE INUNDAȚIE** râul Prut la s.h. Ungheni (600+5), la s.h Oancea (550+5), Bârzava – Partoș (200+70) – jud. TM

- **COTELE DE ATENȚIE** râul la stațiile hidrometrice: Jijia – Chiperești (400+86) – jud.IS, Prut –, Prut – Şiviţa (360+10)-jud.GL și Bârzava – Gătaia (350+15) – jud. TM.

Se menține în vigoare **AVERTIZAREA HIDROLOGICĂ** nr. 30 din 03.07.2020.

**DUNĂRE**

**Debitul la intrarea în ţară (secţiunea Baziaş) în intervalul 03.07.2020 – 04.07.2020 a fost în scădere, având valoarea de 6500 m3/s**, peste multianuală a lunii **iulie (5350 m3/s)**.

În aval de Porţile de Fier debitele vor fi în scădere pe sectorul Gruia – Vadu Oii, staționare pe sectorul Brăila – Galați și în creștere pe sectorul Isaccea – Tulcea.

**Debitul la intrarea în ţară (secţiunea Baziaş) va fi staţionar (6500 m3/s).**

În aval de Porţile de Fier debitele vor fi în scădere.

**2.** **Situația meteorologică în intervalul 03.07.2020, ora 09.00 – 04.07.2020, ora 06.00**

**A.N.M.** – Administraţia Naţională de Meteorologie, a emis o **Actualizare de Atenţionare Meteorologică**, valabilă în intervalul 03.07.2020, ora 12:00 – 03.07.2020, ora 20:00, vizând **disconfort termic,** Cod Galben, după cum urmează:

**MESAJ 1/3:**

**- Cod Galben,** în intervalul 03.07.2020, ora 12:00 – 03.07.2020, ora 20:00, vizând **disconfort termic** în intervalul menționat, în cea mai mare parte a Munteniei, în vestul Dobrogei, local în Moldova și estul Olteniei, unde indicele temperatură-umezeală (ITU) se va situa frecvent în jurul pragul critic de 80 de unități. Se vor înregistra temperaturi maxime de până la 35…36 de grade. **MESAJ 2/3:**

**- Cod Galben,** în intervalul 03.07.2020, ora 10:30 – 04.07.2020, ora 06:00, vizând **instabilitate atmosferică temporar accentuată,** în regiunile intracarpatice, sud-vestice, zonele montane, iar îndeosebi spre seară și noaptea și în cele nord-estice, vor fi perioade cu instabilitate atmosferică accentuată, ce se va manifesta prin averse torențiale, frecvente descărcări electrice, grindină și vijelii. Cantitățile de apă vor depăși 25...30 l/mp și izolat 40...60 l/mp.

**- Cod Portocaliu,** în 03.07.2020, ora 12:00 – 04.07.2020, ora 02:00, vizând **instabilitate atmosferică accentuată,** în **Banat, Crișana, Maramureș, Transilvania și nordul Moldovei** vor fi intervale cu averse torențiale, frecvente descărcări electrice, intensificări puternice ale vântului (rafale de 80...90 km/h), vijelii și grindină. În intervale scurte de timp sau prin acumulare cantitățile de apă vor depăși 35...40 l/mp și pe arii restrânse 50...70 l/mp.

**A.N.M.** – Administraţia Naţională de Meteorologie, a emis şi o **Informare Meteorologică**, vizând **caniculă și disconfort termic, manifestări de instabilitate**, după cum urmează:

**MESAJ 3/3:**

**-** În perioada 04.07.2020, ora 11:00 – 06.07.2020, ora 10:00, în regiunile sud-estice vremea va fi caniculară, disconfortul termic accentuat, indicele temperatură-umezeală (ITU) va atinge și depăși pragul critic de 80 de unități, iar temperaturile maxime se vor situa frecvent între 35 și 37 de grade.

În restul teritoriului, mai ales în cursul după-amiezilor și la începutul nopților, vor fi perioade cu instabilitate atmosferică accentuată, ce se va manifesta prin frecvente descărcări electrice, averse torențiale, grindină și vijelii. În intervale scurte de timp sau prin acumulare, cantitățile de apă vor depăși 15...25 l/mp și izolat 40 l/mp.

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.***

Această Actualizare de Atenţionare meteorologică, respectiv Avertizare şi Informare, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

***- Către PREFECTURILE JUDEŢELOR:*** *Argeş, Bacău, Brăila, Buzău, Călăraşi, Constanţa, Dâmboviţa, Galaţi, Giurgiu, Ialomiţa, Iaşi, Ilfov, Olt, Prahova, Teleorman, Tulcea, Vaslui, Vrancea şi Municipiul Bucureşti* ***(19 prefecturi) – Atenţionare Meteo COD GALBEN – MESAJ 1/3;***

***- Către PREFECTURILE JUDEŢELOR:*** *Argeş, Bacău, Buzău, Caraş-Severin, Dâmboviţa, Gorj, Iaşi, Mehedinţi, Neamţ, Prahova, Vâlcea şi Vrancea* ***(12 prefecturi) – Avertizare Meteo COD GALBEN – MESAJ 2/3;***

***- Către PREFECTURILE JUDEŢELOR:*** *Alba, Arad, Bacău, Bihor, Bistriţa-Năsăud, Botoşani, Braşov, Caraş-Severin, Cluj, Covasna, Harghita, Hunedoara, Maramureş, Mureş, Neamţ, Satu Mare, Sălaj, Sibiu, Suceava şi Timiş* ***(20 prefecturi) – Avertizare Meteo COD PORTOCALIU – MESAJ 2/3;***

***- Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti* ***(42 prefecturi) – Informare Meteo – MESAJ 3/3;***

**ÎN ŢARĂ**

**În sudul, estul și, parțial, centrul țării, vremea a fost călduroasă,** izolat caniculară la amiază în sud-est, iar disconfortul termic a fost accentuat și indicele temperatură umezeală (ITU) a atins și a depășit ușor pragul critic de 80 de unități pe arii relativ extinse în Muntenia, local în Oltenia, Moldova și Dobrogea și izolat în Banat. Mai ales după-amiaza și la începutul nopții, instabilitatea atmosferică a fost accentuată în vestul, sud-vestul, centrul și nordul țării, precum și în zonele de deal și de munte, unde au fost înnorări temporar accentuate, averse, frecvente descărcări electrice și, izolat vijelii (la Darabani, jud. Botoșani) - cu rafale de până la 112 km/h, precum și căderi de grindină, conform datelor meteorologice și hidrologice pe raza județului Suceava, iar din surse externe și în județul Botoșani. Ploile au avut mai ales caracter torențial, iar cantitățile de apă au depășit local 30...40 l/mp și izolat 60...70 l/mp (până la 96 l/mp la Horodnic, în județul Suceava). Temperaturile maxime au fost cuprinse între 24 de grade la Huedin și 36 de grade la București-Filaret, iar la ora 06 se înregistrau valori termice cuprinse între 15 grade la Câmpulung, Curtea de Argeș și Petroșani și 24 de grade la Mahmudia.

***Observații:*** *Începând de ieri de la ora 06 au fost în vigoare 16 mesaje de alertă tip nowcasting pentru fenomene meteorologice periculoase imediate, dintre care* ***12 avertizări cod roșu****, 2 avertizări cod portocaliu și 2 atenționări cod galben, emise precum urmează:*

*SRPV Bacău - 10 avertizări cod roșu și 1 cod portocaliu;*

*SRPV Sibiu - 1 avertizare cod roșu;*

*SRPV Cluj-Napoca - 1 avertizare cod roșu și 1 atenționare cod galben;*

*SRPV Craiova - 1 avertizare cod portocaliu și 1 atenționare cod galben.*

**LA BUCUREŞTI**

**Vremea s-a menținut călduroasă,** caniculară la amiază. Diconfortul termic a fost accentuat, iar indicele temperatură umezeală (ITU) a depășit ușor pragul critic de 80 de unități. Cerul a fost mai mult senin, iar vântul a suflat în general slab. Temperatura maximă a fost 36 de grade la Filaret, 35 de grade la Afumați și 33 de grade la Băneasa, iar la ora 06 se înregistrau 20 de grade la Băneasa, 22 de grade la Afumați și 23 de grade la Filaret.

**3. Prognoza meteorologică în intervalul 04.07.2020, ora 09.00 – 05.07.2020, ora 09.00**

**ÎN ŢARĂ**

**În sudul și sud-estul țării, vremea se va menține călduroasă,** caniculară după-amiaza, iar disconfortul termic va fi accentuat. În restul teritoriului, valorile termice se vor situa în jurul normelor perioadei. În regiunile vestice, nordice și centrale, precum și la deal și munte, iar cu precădere începând din orele serii local și în sud - sud-vest, vor fi perioade cu instabilitate atmosferică accentuată ce se va manifesta prin înnorări, averse torențiale, frecvente descărcări

electrice și intensificări de scurtă durată ale vântului, vijelii și izolat grindină. În intervale scurte de timp sau prin acumulare, cantitățile de apă vor depăși 25...30 l/mp și izolat 40 l/mp. Temperaturile maxime se vor încadra între 24 și 36 de grade, iar cele minime vor fi cuprinse între 14 și 25 de grade.

**LA BUCUREŞTI**

**Vremea se va menține călduroasă,** caniculară după-amiaza, iar indicele temperatură-umezeală (ITU) va atinge și va depăși ușor pragul critic de 80 de unități al disconfortului termic. Cerul va fi variabil, cu înnorări temporar accentuate îndeosebi spre seară și noaptea, când va crește probabilitatea de apariție a averselor, însoțite de descărcări electrice și de intensificări de scurtă durată ale vântului. Temperatura maximă se va situa în jurul valorii de 35 grade, iar cea minimă va fi de 20...21 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Mureş** revine cu informaţii suplimentare despre producerea, în data de 02.07.2020, la ora 12:00, unei poluări accidentale a apei râului Târnava Mică, în zona municipiului Târnaveni, județul Mureș, cu ape uzate neepurate provenite din colectorul principal al rețelei de canalizare aparținând operatorului Compania Aquaserv SA sucursala Târnăveni. Reprezentanții S.G.A. Mureș s-au deplasat pe teren pentru investigații. S-au recoltat 3 probe de apă. Nu s-a înregistrat mortalitate piscicolă.

S-a observat că în cadrul căminului de vizitare amplasat pe colectorul principal de pe str. Frumoasă, se descarcă prin canalul deschis pluvial, ape uzate neepurate de culoare închisă în râul Târnava Mică. Canalul pluvial subtraversează digul de apărare al R. Târnava Mică amplasat pe malul drept, iar apele uzate neepurate sunt descărcate în râul Târnava Mică. Deobicei zilnic se evacuau cu vidanja apele uzate din cămin pentru a nu ajunge în râul Târnava Mică. Influenţa acestor ape uzate se observă ca o pată negricioasă pe o lungime de circa 50 m cu lăţime de 0,5m. Se vor stopa evacuările de ape uzate neepurate în râul Târnava Mică cu termen imediat.

**ABA Mureş** informează că **datorită precipitaţiilor abundente, din data de 03.07.2020, începând cu orele 17.40 apele neepurate sunt evacuate direct în cursul de apă Mureş, de la Staţia de Epurare a Mun. Alba Iulia, jud. Alba**, aparţinând operatorului SC APA CTTA Sucursala Alba Iulia. **Evacuarea directă de la Staţia de Epurare a încetat la ora 22.30, conform informării telefonice primite.**

**2.3.Pe Marea Neagră**

**ABA Dobrogea - Litoral** informează că **în data de 03.07.2020 ora 16:30, în staţiunea Eforie Sud, pe plaja din zona Hotelului Briza Marii, jud. Constanţa se află un delfin eşuat.** Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanta pentru a fi ridicat de pe plajă.

**ABA Dobrogea - Litoral** informează ca **în data de 03.07.2020 ora 18:00, în staţiunea Eforie Sud, pe plaja din zona Hotelului splendid, jud. Constanţa se află un delfin eşuat.** Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanta pentru a fi ridicat de pe plajă.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 02.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată dupăprelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**IGSU i**nformează telefonic despre **un incendiu cu degajări mari de fum produs, în data de 03.07.2020, orele 18.00, la o hală dezafectată în incinta termocentralei Doiceşti, judeţul Dâmboviţa. Incendiul se manifesta la subsol. Acţionează 3 Autospeciale ISUJ Dâmboviţa**, cu apă şi spumă.

**GNM CJ Iaşi** revine cu informaţii suplimentare referitoare la producerea, în data de 03.07.2020, la ora 1:46, unui incendiu cu degajări mari de fum, în clădirea Romstal (comercializare materiale sanitare și uz casnic) şi a depozitului de marfă, în municipiul Iași, strada Pantelimon Halipa nr. 7, jud. Iaşi. Echipajele I.S.U. Iași au intervenit pentru stingerea incendiului cu 5 maşini de intervenţie. Incendiul a produs degajări mari de fum generat de arderea cu flacără deschisă a clădirii magazinului şi a materialelor depozitate atât în incinta magazinului cât şi în depozit. Datorită direcţiei predominante a vântului, norul de fum s-a deplasat către staţia de monitorizare a calităţii aerului cu indicativul IS-01, Podul de Piatră. Nu au fost semnalate victime. Populaţia a fost informată prin intermediul sistemului RO-ALERT să evacueze zona afectată de incendiu.

**2. În domeniul solului şi vegetaţiei:**

**GNM CJ Prahova** informează despre **producerea unei poluări a solului, în zona Orzoaia de Jos, jud. Prahova, din data de 01.07.2020, ora 19:45, datorită unei avarii a conductei de transport ţiţei de 6 inch, a SC Conpet SA, care a produs scurgerea pe sol a unei pete de ţiţei pe 2mp, de o lungime de circa 4 m şi o lăţime de circa 0,5m**. Conducta nu se afla în pompare, iar ţiţeiul scurs constituia zestrea conductei. Echipa de intervenţie a Sectorului Urlaţi-Berca, s-a deplasat la faţa locului în vederea depistării cauzei producerii poluării. S-a aplicat material absorbant. Redarea terenului la starea iniţială se va realiza cu o societate specializată.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02-03.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția de Comunicare, Transparență și IT